open-index/open-wikipedia-markdown huggingface dataset:
חומוס FULL טריילר

**חומוס FULL טריילר** הוא סרט קולנוע קומי ישראלי שיצא לאקרנים ב-9 ביוני 2022.

## תקציר העלילה
חתונה של עולה מצרפת והייטקיסט תמים נמצאת תחת מלחמת עולם של טיפוסים מחמישה מקומות שונים ומפוקפקים ביניהם: סוחרי נשק חרדים, מגדלי פרחים הומואים, מבריחים ערבים, גנגסטרים סלוניקאים והמבוקש מספר 1 בעולם.

## שחקנים
*אלכסה לרנר – נטלי חדד
*דניס סנדלר – לב קבקוב
*קרן מור – שמרית
*מנשה נוי – יעקב
*מוני מושונוב – סלומון סלוניקי
*מיכאל מושונוב – ג'וני סלוניקי
*צחי גראד – ניל
*יניב ביטון – איזי
*פולי רשף – הרב פליישמן
*סמדר וולפמן – ריטה
*דיאנה גולבי – אווה
*ג'לאל מסראווה – בסאם
*תאמר נפאר – חאלד
*רונן דוידוב – גולן סלוניקי
*יובל סגל – דורון
*גיל וסרמן – צ'רלי

## קישורים חיצוניים

* חומוס FULL טריילר באתר יוטיוב

קטגוריה:סרטי 2022
קטגוריה:סרטי קומדיה ישראליים
קטגוריה:סרטי פשע ישראליים
קטגוריה:סרטי פעולה ישראליים
קטגוריה:סרטים ישראליים משנת 2022
הקש ששבר את גב הגמל

**הקש ששבר את גב הגמל** הוא ביטוי שמתאר את הפעולה הקטנה או השגרתית הגורמת לתגובה גדולה פתאומית ובלתי צפויה, בגלל ההשפעה המצטברת של פעולות קטנות. לרוב, נעשה בביטוי שימוש בהקשר שלילי, כלומר ההתייחסות היא לצבר של פעולות שכל אחת כשלעצמה אינה מקובלת אך עם זאת לא זכתה לתגובה בזמן אמת, ודווקא פעולה לא מקובלת שלמראית עין הייתה מינורית גוררת תגובה לא מידתית.

## מקור
המימרה היא שאילה מאנגלית. "the last Feather may be said to break a Horses Back" נזכרת בוויכוח תאולוגי בין תומאס הובס והבישוף ג'ון ברמהול במחצית השנייה של המאה ה־17; המימרה "the least Straw breaks the Horse's Back, or a single Sand will turn the Beam of Scales which holds Weights" נזכרת בחיבור מ־1724.

## ראו גם
* קזוס בלי

## הערות שוליים

קטגוריה:מילים וביטויים בעברית
אנזו סקוילינו ג'וניור

**אנזו סקוילינו ג'וניור** (באנגלית:** Enzo Squillino Jr**; נולד ב-28 באוגוסט 1966) הוא שחקן קולנוע וצלם אנגלי.

## ביוגרפיה
סקווילינו נולד ב-1966 בשפילד, אנגליה להורים ממוצא אנגלי ואיטלקי. הוא למד אומנות בתיאטרון האקדמי "Mountview" בלונדון.

הוא החל להופיע בטלוויזיה ב-1988 והתפרסם ממשחקו במחזמר "Buddy: The Buddy Holly Story", מ-1989 בתיאטראות וסט אנד בתור ריצ'י ואלנס, גיטריסט שהיה מחלוצי הרוק אנד רול.

הוא שיחק בתפקידים רבים, לרוב בתפקידים קומיים או שוליים.

### חיים אישיים
סקווילינו נשוי מאז 2006 לג'יימי אליסון ולהם 2 ילדים.

## פילמוגרפיה
**טלוויזיה**:
* The Labours of Erica - 1989
* יהודה איש קריות - 2004
* איסטאנדרס - 2006
* The Bill - 2008
* חוק וסדר - 2009
* רופאים - 2009-2021
* London's Burning - 2011
* המשחק - 2014
* הולבי סיטי - 2017
* קרניבל רואו - 2019
* Henry VIII - 2020
* *Cupid* - 2022 - פודקאסט
* ערים (אנ') - 2023

**סרטים**:
* פיגוע התאבדות - 2008
* מאמא מיה! - 2008
* Nine - 2009
* מהומה רבה על לא דבר - 2011
* דיאנה - 2013
* פדינגטון 2 - 2017
* שומר הראש ואשתו של המתנקש - 2021
* עולם היורה: עולם חדש - 2022

## קישורים חיצוניים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1966
הישאם א-סייד

**הישאם שעבאן א-סייד** (בערבית: **هشام شعبان السيد**; נולד ב־15 בפברואר 1988) הוא בדואי-ישראלי תושב חורה, המתמודד עם סכיזופרניה, שחצה את הגבול לרצועת עזה ב־21 באפריל 2015 והוחזק בשבי בידי חמאס עד לשחרורו במסגרת עסקת חטופים ב־22 בפברואר 2025.

## ביוגרפיה

הישאם שעבאן א-סייד נולד ב־15 בפברואר 1988 בא-סייד שבנגב למשפחה בדואית. מגיל צעיר התמודד עם קשיים נפשיים, ובשנות העשרים שלו אובחן כסובל מסכיזופרניה.

### חציית הגבול לעזה
לאחר שני מקרים קודמים בהם חצה את הגבול לעזה והוחזר לישראל על ידי חמאס, ב־21 באפריל 2015 הגיע א-סייד לגדר המערכת של רצועת עזה בעוברו דרך המטעים של קיבוץ ארז, וחצה אותה שוב. לדברי אביו, רצה א-סייד לעזור בהחזרת גלעד שליט. הפעם נתפס והושם במאסר על ידי חמאס. לדברי אביו, חמאס אסרו את בנו בהוראת סינוואר, לאחר שזה קבע שיש לעצור כל ישראלי שנושא תעודת זהות כחולה, ולהחשיבו כאילו היה חייל ישראלי.

### פעילות להשבתו מעזה
לאחר שנודע על מאסרו של א-סייד, החלה משפחתו, בשיתוף עם גורמי ביטחון וארגוני זכויות אדם, בפעילות אינטנסיבית להשבתו לישראל. במסגרת מאמצים דיפלומטיים והפעלת לחץ ציבורי, התקיימו הפגנות ופגישות עם נציגי מוסדות ממשלתיים.

### שחרורו מהשבי
ב־22 בפברואר 2025, במסגרת עסקת חטופים מקיפה במהלך מלחמת חרבות ברזל, שוחרר א-סייד יחד עם 5 חטופים נוספים (ביניהם אברה מנגיסטו) והוחזר לישראל.

עם שובו גילתה משפחתו כי מצבו הנפשי קשה, הוא אינו מתקשר וזקוק לשיקום. בעקבות כך, אושפז א-סייד במחלקה סגורה בבית חולים פסיכיאטרי.

## ראו גם
* אזרחים ישראלים שנעלמו ברצועת עזה
* אברה מנגיסטו

## קישורים חיצוניים
* 
* 

## הערות שוליים

קטגוריה:הסכסוך הישראלי-פלסטיני: אישים
קטגוריה:מתמודדים עם מגבלה נפשית: ישראלים
קטגוריה:סכיזופרנים
קטגוריה:בדואים ישראלים
קטגוריה:בני ערובה ישראלים
קטגוריה:החטופים הישראלים ברצועת עזה במלחמת חרבות ברזל
קטגוריה:חורה: אישים
קטגוריה:ישראלים שנולדו ב-1988
Don't You Worry

**Don't You Worry** (בעברית: **אל תדאג/י**) הוא שיר שהוקלט על ידי הלהקה האמריקאית בלאק אייד פיז, ביחד עם הזמרת-יוצרת הקולומביאנית שאקירה והדי ג'יי הצרפתי דייוויד גטה. השיר יצא לאור ב-17 ביוני 2022, על ידי חברות התקליטים אפיק רקורדס ו-BEP מיוזיק, כסינגל מתוך האלבום *[[Elevation]]*.

השיר הגיע בשיאו למקום ה-14 במצעד שירי הדאנס/אלקטרוני.

## רקע וכתיבה
השיר נכתב על ידי דייוויד גטה, ג'וני גולדשטיין, ויליאם אדמס, שאקירה מבאראק, מיקל קוקס וטוביאס פרדריקסן והופק על ידי דייוויד גטה, ויל.איי.אם, ג'וני גולדשטיין, מיקל קוקס וטוביאס פרדריקסן. לאחר יציאתו של "Girl like Me" בשנת 2020, הוחלט כי בלאק אייד פיז תוציא עם שאקירה שיר נוסף, בו ישתתף גם הדי ג'יי הצרפתי דייוויד גטה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-7 מיליון השמעות.

## וידאו קליפ
הווידאו קליפ הרשמי שצולם עבור "Don't You Worry" ופורסם בערוץ ביוטיוב של בלאק אייד פיז, מציג את חברי הלהקה כשהם מבצעים את הבתים שלהם. במהלך הקליפ, הם מגלמים חייזרים שמגיעים לכוכב הבית של שאקירה, שם היא מקבלת אותם בברכה. לקראת סוף הקליפ, המפגש ביניהם מסתיים והחללית שבה למקומה.

נכון ליוני 2022 עומד מונה הצפיות של הקליפ על למעלה מ-28 מיליון צפיות.

## מיקומי שיא

## פרסים ומועמדויות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2022
קטגוריה:סינגלים מ-2022
קטגוריה:שירי בלאק אייד פיז
קטגוריה:שירי שאקירה
קטגוריה:שירי דייוויד גטה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי דייוויד גטה
קטגוריה:שירים שהופקו על ידי ויל.איי.אם
קטגוריה:וידאו קליפים שבוימו על ידי דיירקטור X
קטגוריה:שירים על חיים מחוץ לכדור הארץ
קטגוריה:סינגלים בהוצאת אפיק רקורדס
אריה מאיר

**אריה (פיפקה) מאיר** (1924 – 24 במרץ 2001) היה ראש מועצת קריית גת וראש העיר הראשון שלה כשקריית גת הפכה ממועצה לעיר. היה ממקימי קיבוץ אייל וכיהן בתפקידים בכירים בסוכנות היהודית.

## ביוגרפיה
[ממוזער|ראש העיר אריה (פיפקה) מאיר עם [גולדה מאיר בביקורה בקריית גת]]
יליד גרמניה. עלה לארץ ב-1940 באניה פאטריה. הגיע לקיבוץ אשדות יעקב מטעם עליית הנוער. התגייס לפלמ"ח ושירת בפלמ"ח בשנים 1943–1944.

ב-1947 היה שותף להקמת קיבוץ אייל בדרדרה עם חבריו מאשדות יעקב וקבוצת חברים נוספת מגבת ומנען.

בנובמבר 1949 עלתה קבוצת אייל להתיישבות במקום הקבע שלה ואריה מאיר התמנה למזכיר המשק ולגזבר המשק לסירוגין.

ב-1950 נישא לדרורה וב-1952 נולדה בתם היחידה עדנה (לימים, עדנה רוזמן).

ב-1957 בעקבות משבר חברתי בקיבוץ אייל עברה המשפחה לקריית גת. אריה מאיר התמנה לעוזרו של לוי ארגוב מבכירי צוות ההקמה של חבל לכיש ויד ימינו של לובה אליאב. ב-1960 התמנה למנהל חבל לכיש בסוכנות היהודית. לאחר מכן התמנה למנהל חבל ירושלים במחלקה להתיישבות בסוכנות היהודית.

בדצמבר 1965 נבחר לראש המועצה של קריית גת מטעם מפלגת המערך.

בשנת 1969 נבחר על ידי ראשי ערי הפיתוח ליו"ר הוועדה לערי פיתוח במרכז השלטון המקומי.

ב-1973 הפכה קריית גת לעיר ואריה (פיפקה) מאיר היה לראש העיר הראשון של קריית גת. ב-1976 סיים את תפקיד ראש העיר והתמנה לתפקיד סמנכ"ל מחלקת ההתיישבות בסוכנות היהודית.

נפטר בכ"ט באדר ה'תשס"א, ונקבר בבית העלמין ירקון.

קריית גת הנציחה את שמו בבית ספר מקיף "מקיף אורט ע"ש אריה מאיר".

## הערות שוליים

מאיר
קטגוריה:ישראלים ילידי גרמניה
קטגוריה:אישים הקבורים בבית הקברות ירקון
קטגוריה:אייל (קיבוץ): אישים
קטגוריה:ישראלים שנולדו ב-1924
קטגוריה:ישראלים שנפטרו ב-2001
דני סבן

**דניאל "דני" סבן** (נולד ב-1952) הוא דיפלומט ישראלי-יהודי יליד אלג'יריה ששירת כשגריר ישראל במספר מדינות באמריקה הלטינית.

## ביוגרפיה
סבן נולד כ"דניאל צבאן" בעיר גראדייה שבמחוז מזאב בדרום אלג'יריה, אשר בשל ריחוקה מקו החוף שבקרבתו התמקמו בעיקרם היהודים, היה דליל עם כ-2,000 יהודים בלבד.

אביו של סבן היה נגר, ועבד בחברה גדולה. סבן הוא הבן השני מבין תשעה ילדים. הוא למד בבית ספר כללי, ובשעות אחר הצהרים בבית הכנסת עם שאר הילדים היהודים. למדו עברית וחומש ותפילה.

לאור מלחמת העצמאות של אלג'יריה כנגד הצרפתים, חלה עלייה באנטישמיות ומשפחתו עלתה לישראל ב-1962; הם שהו במחנה במרסיי ומשם המשיכו לחיפה. פקיד הסוכנות היהודית החליט לשנות את שמם מ"צבאן" ל"סבן" ("יצרן סבונים") בשל העובדה שיהודים אחרים מצפון אפריקה נשאו שם זה. משפחת סבן נשלחה לגור במעברת עמישב. סבן תכנן לפרוש מלימודים כדי לעזור בפרנסת הבית. בהתערבות מוריו, הצליח להשלים את לימודיו בישיבת בני עקיבא נחלים עם תעודת בגרות.

סבן שירת בצבא בחטיבת גולני, נפצע במלחמת יום הכיפורים, נחשב למת והודעה על כך נמסרה למשפחתו, עד שיצר עמם קשר מבית החולים רמב"ם.

לאחר שחרורו למד באוניברסיטת בר-אילן. עבודתו הראשונה בבנק ישראל בתל אביב, בו הועסק לשנה. לאחר מכן עבר לעבוד בסוכנות היהודית למשך שנה ומשם התקבל למשרד החוץ ב-1978. ב-2003 מונה לשגריר ישראל באקוודור.

בשנת 2010 הוא כיהן כמנהל המחלקה לאמריקה המרכזית והקאריביים באגף אמריקה הלטינית של משרד החוץ והיה במשלחת החלוץ של המשרד להאיטי לאחר רעידת האדמה בהאיטי (2010). באותה תקופה מונה לשגריר ישראל לקוסטה ריקה ושגריר לא תושב בניקרגואה.

מונה ב-14 ביוני 2015 לשגריר ישראל לרפובליקה הדומיניקנית ושגריר לא תושב באנטיגואה וברבודה, ג'מייקה, גרנדה, דומיניקה והאיטי.

סבן מונה לשגריר לא תושב של ישראל ב-14 במאי 2017 לסנט לושה, סנט וינסנט והגרנדינים, סנט קיטס ונביס.

כיום הוא פעיל ציבורי לגיבוש יהודי אלג'יריה בישראל .

סבן מתגורר בשכונת ארמון הנציב בירושלים, ונבחר להנהלת המינהל הקהילתי של השכונה.

פרט לעברית, סבן דובר ספרדית, ערבית יהודית, צרפתית ואנגלית.

סבן נשוי לרחל .

## הערות שוליים

קטגוריה:ישראלים ילידי אלג'יריה
קטגוריה:עולים לאחר קום המדינה
קטגוריה:חיילי חטיבת גולני
קטגוריה:בוגרי אוניברסיטת בר-אילן
קטגוריה:דיפלומטים ישראלים
קטגוריה:שגרירי ישראל באקוודור
קטגוריה:שגרירי ישראל ברפובליקה הדומיניקנית
קטגוריה:שגרירי ישראל בקוסטה ריקה
קטגוריה:שגרירים בניקרגואה
קטגוריה:אנטיגואה וברבודה: יחסי חוץ
קטגוריה:ג'מייקה: יחסי חוץ
קטגוריה:גרנדה: יחסי חוץ
קטגוריה:שגרירים בהאיטי
קטגוריה:דומיניקה: יחסי חוץ
קטגוריה:סנט לוסיה: יחסי חוץ
קטגוריה:סנט וינסנט והגרנדינים: יחסי חוץ
קטגוריה:סנט קיטס ונוויס: יחסי חוץ
קטגוריה:תלפיות מזרח: אישים
קטגוריה:ישראלים שנולדו ב-1952
Hasta los Dientes

"**Hasta los Dientes**" (בעברית: "**אפילו השיניים**") הוא שיר שהוקלט על ידי הזמרת-יוצרת הקובנית-אמריקאית קמילה קביו, בהשתתפות הזמרת-יוצרת הארגנטינאית מריה בסרה. הוא יצא לאור בהוצאת חברת התקליטים אפיק רקורדס כסינגל הרביעי מתוך אלבום האולפן השלישי של קביו, *[[Familia (אלבום של קמילה קביו)|Familia]]* (2022).

השיר, שמתמקד באהבה אובססיבית תואר ככזה המושפע מרגאטון ודיסקו. בנוסף לכך, קבעו מבקרי המוזיקה שהוא דומה לצליל הנו-דיסקו של דואה ליפה.

## וידאו קליפ
וידאו קליפ נלווה בנושא החלל פורסם ב-13 במאי 2022, והוא בוים על ידי שרלוט רת'רפורד. הקליפ מציג את קביו ובסרה בתלבושות צבעוניות ופאות, כשהן מבצעות את השיר על סיפון של ספינת חלל. השתיים מבצעות את הבתים שלהן וזאת, כשהן מבצעות כוריאוגרפיה שנעשתה במיוחד עבור הקליפ, כשהן לבושות בחליפות חלל.

נכון ליוני 2022 עומד מונה הצפיות של הקליפ על למעלה מ-15 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי קמילה קביו
קטגוריה:שירים בספרדית
קטגוריה:שירים שנכתבו על ידי אדגר באררה
קטגוריה:שירים שנכתבו על ידי קמילה קביו
קטגוריה:סינגלים בהוצאת אפיק רקורדס
קטגוריה:סינגלים בהוצאת סייקו מיוזיק
הוצאת אוניברסיטת וסליאן

**הוצאת אוניברסיטת וסליאן** (באנגלית: **Wesleyan University Press**) היא מוציא לאור אקדמי המהווה חלק מאוניברסיטת וסליאן במידלטאון, קונטיקט. מנהלת ההוצאה הנוכחית היא סוזנה טאמינן, משוררת ומסאית.

## היסטוריה ופעילות ההוצאה
ההוצאה נוסדה בשנת 1957. היא מוציאה לאור ספרי שירה וספרים על מוזיקה, מחול, תיאטרון, לימודים אמריקאים וקולנוע.   ב־1965 מכרה ההוצאה את המחלקה שפרסמה את המקראה לתלמידי בית ספר My Weekly Reader, והמשיכה להחזיק בחטיבת הפרסומים האקדמיים. כל מלאכת העריכה מתרחשת בבניין משרדי המערכת בקמפוס אוניברסיטת וסליאן. את ההדפסה בפועל מבצע קונסורציום של הוצאות אקדמיות של אוניברסיטאות ומכללות בניו אינגלנד.

ההוצאה בולטת בין ההוצאות האקדמיות בארצות הברית בסדרת שירה ותיקה, שמפרסמת משוררים ותיקים וחדשים כאחד. בסדרה יצאו יותר מ־250 כותרים, ובהם חמישה ספרים שזכו בפרס פוליצר, ספר שזכה בפרס בולינג'ן, שלושה ספרים שזכו בפרס הספר הלאומי, שניים שזכו בפרס חוג מבקרי הספרות הלאומי של ארצות הברית, וספר שזכה בפרס הספר האמריקאי.   לפי הניו יורק טיימס*,* הישגים אלו עולים על הוצאות אקדמיות גדולות ועשירות יותר. גם בסדרות אחרות זכו ספרים שראו אור בהוצאה בפרסי פוליצר, פרסי הספר האמריקאי, ופרסים אחרים.

הפילוסוף נורמן א' בראון והמוזיקאי ג'ון קייג' היו שניים מהבולטים במחברים שהוציאו ספרים בהוצאה בשנותיה הראשונות. את סדרת השירה טיפח בראשיתה המשורר ריצ'רד וילבור, שכיהן באותה עת כפרופסור לספרות אנגלית באוניברסיטת וסליאן.  באמצע שנות ה־50 של המאה ה־20, כיהן הסופר וההיסטוריון ויליאם מנצ'סטר כעורך ההוצאה. המשורר דונלד הול, לימים משורר הקונגרס של ארצות הברית, שימש חבר מערכת בוועדה לשירה בהוצאה בין השנים 1958 ו־1964. בשנות ה־60 שימש ת"ס אליוט הן "עורך נודד" של סדרת השירה והן יועץ מיוחד לעורך ההוצאה. כ"עורך נודד", היה תפקידו של אליוט למצוא עבור ההוצאה משוררים אנגלים ואירופים מבטיחים. 

לדבריה, אוניברסיטת וסליאן היא המוסד האקדמי הקטן ביותר בארצות הברית שמפעיל הוצאה אקדמית משלו, וסדרת השירה של ההוצאה היא השנייה הכי ותיקה בארצות הברית. בהוצאה רואים אור מדי שנה כ־25 ספרים. את הכותרים מפיץ הקונסורציום University Press of New England.

## קישורים חיצוניים
* 

* האתר הרשמי של הוצאת אוניברסיטת וסליאן (אנגלית)

## הערות שוליים

קטגוריה:אוניברסיטת וסליאן
קטגוריה:הוצאות ספרים אוניברסיטאיות בארצות הברית
No Mienten

**No Mienten** (בעברית: **הם לא משקרים**) הוא שיר שהוקלט על ידי הזמרת-יוצרת האמריקאית בקי ג'י. הוא יצא לאור ב-20 באפריל 2022, בהוצאת חברות התקליטים קימוסבי רקורדס, RCA רקורדס וסוני מיוזיק לטין, כסינגל הרביעי מתוך אלבום האולפן הספרדי השני שלה, *[[Esquemas]]* (2022).

## הרכב והצלחה
"No Mienten" הוא שיר דאנס עם אלמנטים של פופ לטיני. הוא כתוב בסולם לה מז'ור, עם קצב מהיר-בינוני של 128 פעימות בדקה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8 מיליון השמעות.

## רשימת השמעה
* **הורדה דיגיטלית**
# "No Mienten" – 2:27
* **הורדה דיגיטלית <small>(רמיקס מאת [[טייסטו]])</small>**
# "No Mienten" (רמיקס מאת טייסטו) – 2:34

## מיקומי שיא

## קישורים חיצוניים

## הערות שוליים

קטגוריה:שירי בקי ג'י
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס
Bailé Con Mi Ex

**Bailé Con Mi Ex** (בעברית: **רקדתי עם האקס שלי**) הוא שיר שהוקלט על ידי הזמרת-יוצרת האמריקאית בקי ג'י. הוא יצא לאור ב-10 במאי 2022, בהוצאת חברות התקליטים קימוסבי רקורדס, RCA רקורדס וסוני מיוזיק לטין, כסינגל החמישי מתוך אלבום האולפן הספרדי השני שלה, *[[Esquemas]]* (2022).

השיר הגיע בשיאו למקום השביעי במצעד שירי הפופ הלטיניים.

## הרכב והצלחה
"Bailé Con Mi Ex" נכתב על ידי בקי ג'י, בלייק סלאטקין, קיגן באך, מנואל לורנטה פריירה, גרגורי היין, אנדרו ג'קסון, מריו קאסרס והקטור אנדרה מצארי ראמוס והופק על ידי בלייק סלאטקין, מצארי ו-KBeaZy. ב-15 במאי 2022, בקי ג'י ביצעה את "Bailé Con Mi Ex" בטקס פרסי הבילבורד לשנת 2022, יחד עם "Mamiii".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-14 מיליון השמעות.

## וידאו קליפ
הווידאו קליפ הרשמי של "Bailé Con Mi Ex" פורסם ב-13 במאי 2022. הוא בוים על ידי פדרו ארטולה.

## מיקומי שיא

## קישורים חיצוניים

## הערות שוליים

קטגוריה:שירי בקי ג'י
קטגוריה:שירים בספרדית
קטגוריה:שירים שנכתבו על ידי בקי ג'י
קטגוריה:שירים על ריקודים
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת RCA רקורדס
בית הקברות ברחוב קומינג (צ'ארלסטון)

**בית הקברות של רחוב קומינג** (באנגלית: **Coming Street Cemetery**) הוא בית קברות יהודי הנמצא ברחוב קומינג 189, בצ'ארלסטון, קרוליינה הדרומית. בית הקברות הוא מבתי הקברות היהודיים העתיקים בארצות הברית, והראשון באזור הדרום. בית הקברות נוסד בשנת 1762 על ידי יהודים ספרדים. כיום הוא בבעלות פרטית של בית הכנסת קהל קדוש בית אלוהים.

הקבורה כיום בבית העלמין מוגבלת למקומות הפנויים המעטים שנותרו בחלקות המשפחתיות. בית הקברות נרשם במרשם הלאומי של מקומות היסטוריים של ארצות הברית בשנת 1996.

בין הקבורים בבית הקברות נמצאים קבריהם של:
*9 מבני הקהילה שנלחמו במהפכה האמריקאית
*6 חיילים שנלחמו במלחמת 1812
*21 חללים ממלחמת האזרחים האמריקאית
*6 מרבני קהית קהל קדוש בית אלהים
*המשוררת פנינה מואיז הוריה וכמה מאחֵיה

## קישורים חיצוניים

*בית הקברות באתר הקהילה
*בית קברות באתר Jewish Virtual Library

קטגוריה:ארצות הברית: בתי קברות יהודיים
קטגוריה:קרוליינה הדרומית
קטגוריה:ארצות הברית: אתרים הרשומים במרשם הלאומי של מקומות היסטוריים
פנינה מואיז

**פנינה מואיז** (צרפתית: **Penina Moïse** ;23 באפריל 1797 – 13 בספטמבר 1880) הייתה משוררת יהודייה-אמריקאית.

## ביוגרפיה
פנינה מואיז נולדה בצ'ארלסטון, קרוליינה הדרומית והייתה הבת החמישית מתשעה ילדים שנולדו להורים יהודים ממוצא צרפתי. הוריה אברהם, ושרה מואיז, הגיעו לצ'ארלסטון ב-1791 מהעיר סנטו דומינגו בקריביים לאחר שנמלטו ממרד של עבדים שחורים. אביה היה סוחר יליד אלזס ממשפחה יהודית ספרדית ואמה נולדה למשפחה יהודית עשירה שהתגוררה באי. משפחתה החזיקה באי שדה של קני סוכר. אחֵיה היו: שרי, אהרון, היימן, בנימין (יליד האיים), רחל, יעקב, אברהם ויצחק, (ילידי ארצות הברית).
לאחר שנמלטו לארצות הברית נותרה המשפחה עם רכוש מעט ואביה נפטר בהותירו את אימה חולה. בגיל 12 היא יצאה לעזור בפרנסת משפחתה. בצד זה היא למדה ופיתחה את כישוריה השפתיים. בגיל 30 היא כבר הייתה משוררת נודעת ששיריה התפרסמו בכתבי עת חשובים של אותה תקופה, והיא הייתה לאדם היהודי הראשון שפרסם ספר שירה בארצות הברית. היא הייתה חברה בחוג הספרותי של העיר צ'ארלסטון וסלון ביתה היה מקום מפגש לסופרים ואנשי רוח. ב-1833 התפרסם ספרה הראשון - Fancy's Sketch Book.

עם התקנת עוגב בבית הכנסת קהל קדוש בית אלוהים בצ'ארלסטון, חיברה מואיז מזמורים רבים עבור הקהילה. רבים ממזמוריה שולבו בסידור התפילה Union Reform Prayer Book. היא כתבה את רוב המזמורים בספר המזמורים של הקהילה בצ'ארלסטון - Hymns Written for the Service of the Hebrew Congregation Beth Elohim, South Carolina שיצא ב-1842.

עם התקפות כוחות הצפון על העיר צ'ארלסטון במלחמת האזרחים האמריקאית היא נמלטה כמו רבים אחרים מהעיר, אליה חזרה בסיום הקרבות. מאותה תקופה התדרדר מצב עיניה עד שהגיע לכדי עיוורון גמור. לפרנסתה פתחה בית ספר לבנות יחד עם אחותה האלמנה ובת אחותה. בעזרת בת אחותה מואיז המשיכה לכתוב גם בימי עיוורונה.
היא נפטרה בצ'ארלסטון ב-13 בספטמבר 1880 בגיל 83. היא קבורה בבית הקברות ברחוב קומינג במקום בו קבורים אִימהּ, אביה וכמה מאחיה.

## תרגום
כל שיריה של מואיז נכתבו באנגלית. מזמור אחד שלה בשם "מזמור לשבת" ממזמורי התפילה שכתבה, תורגם לעברית בידי צור ארליך

## לקריאה נוספת
* The JPS Guide to Jewish Women : 600 B.C.E.to 1900 C.E, פילדלפיה, 2003, עמ' 255–257

## קישורים חיצוניים

* שירים דתיים וחילוניים של פנינה מואיז, צ'ארלסטון, 1911
* ספר המזמורים לקהילת קהל קדוש בית אלוקים, צ'ארלסטון, 1842, באתר ארכיון האינטרנט
* 

## הערות שוליים

קטגוריה:אמריקאים ילידי קרוליינה הדרומית
קטגוריה:צ'ארלסטון: אישים
קטגוריה:משוררות יהודיות אמריקאיות
קטגוריה:ילידות 1797
קטגוריה:אמריקאים שנולדו ב-1797
קטגוריה:אמריקאיות שנפטרו ב-1880
קטגוריה:אמריקאים שנפטרו ב-1880
הרובע ההיסטורי של מוסקגון

**הרובע ההיסטורי של מוסקגון** (באנגלית: **Muskegon Historic District**) הוא רובע היסטורי ב שבמישיגן, שמורכב מארבעת הבלוקים העירוניים שבין שדרת קליי, שדרת ובסטר, והרחובות השני והשלישי – ומשני הבלוקים שבין שדרת ובסטר, שדרת מוסקגון, והרחובות השני והרביעי. הבלוק אוזכר ב מ-1972.

## תיאור
 של מוסקגון כולל כעשרים מבנים מרכזיים, יחד עם מספר קטן של מבני חוץ, כגון . הרובע כולל גם מבנים ציבוריים וגם מגורים פרטיים, וכן את .
בתים אחרים הנכללים במחוז זה בנויים ב מאוחר משנות ה-80 של המאה ה-19, הבתים הללו עודנם שלמים מבחינה ארכיטקטונית, והם עדיין משמשים כבתים פרטיים.
בין המבנים המשמעותיים:
* 
* הכנסייה האפיסקופלית של סנט פול
* מוזיאון מוסקגון לאמנות
* בית ג'ון טורנט
* פארק האקלי
*  ו

## גלריה

Hackley Public Library.jpg|הספרייה הציבורית האקלי
Torrent House.jpg|בית טורנט
Hackley House.jpg|בית האקלי
Hume House.jpg|בית יוּם


## קישורים חיצוניים

## הערות שוליים

קטגוריה:מישיגן: מבנים
קטגוריה:ארצות הברית: אתרים הרשומים במרשם הלאומי של מקומות היסטוריים
No One Dies from Love

**No One Dies from Love** (בעברית: **אף אחד לא מת מאהבה**) הוא שיר שהוקלט על ידי הזמרת-יוצרת השוודית טובה לו. הוא יצא לאור ב-3 במאי 2022 כסינגל השני מתוך אלבום האולפן החמישי שלה, *[[Dirt Femme]]* (2022). זהו האלבום הראשון שלה שיוצא בהוצאת חברות התקליטים פריטי סוויד ומטאורי. לו כתבה את השיר ביחד עם לודוויג סודרברג, הידוע גם בשם א. סטרוט. השיר הופק על ידי סודרברג. הווידאו קליפ שלו הופץ באותו היום ובוים על ידי צוות הקולנוע הברזילאי "סרטי אלסקה" ("Alaska Filmes").

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## רשימת השמעה
**No One Dies from Love – סינגל**
* "No One Dies from Love" – 3:06

**No One Dies from Love <small>(רמיקס מאת 220 קיד)</small> – סינגל**
* "No One Dies from Love" (רמיקס מאת 220 קיד) – 3:06

## מיקומי שיא

## קישורים חיצוניים

## הערות שוליים

קטגוריה:שירי טובה לו
קטגוריה:שירים באנגלית
Vegas (שיר)

**Vegas** הוא שיר של הראפרית והזמרת-יוצרת האמריקאית דוג'ה קאט. הוא יצא לאור בהוצאת חברות התקליטים קימוסבי רקורדס ו-RCA רקורדס כסינגל המוביל מהפסקול *[[Elvis (פסקול)|Elvis]]* לסרט הביוגרפי אודות אלביס פרסלי, "אלביס", מאת באז לורמן, ב-6 במאי 2022. השיר הופק על ידי רוג'ט צ'הייד ויטי ביטס. הוא משלב דגימה של השיר "Hound Dog" של ביג מאמא ת'ורנטון משנת 1952, שנכתב על ידי ג'רי ליבר ומייק סטולר והוקלט על ידי פרסלי. הקליפ הרשמי של השיר פורסם ב-2 ביוני 2022.

## רקע
מילות השיר מתייחסות לאדם שהיה "מאהב עצוב", שדוג'ה קאט מרגישה ש"מעולם לא היה ראוי לתשומת הלב שלה".

## ביקורת והצלחה
בכתבה שפורסמה ב-*[[Consequence]]* (בידי קאריס אנדרסון), נאמר שדוג'ה קאט "עומדת באתגר" של לורמן "לשייך תוכן היסטורי למוזיקה מודרנית", וקראה לזה "Ain't Shit" שפוגש את "Hound Dog". וונגו אוקון מ-*Uproxx* ציין לשבח את השיר, בדומה למבקרי מוזיקה שונים שביקרו אותו בחיוב גם כן.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-55 מיליון השמעות.

## וידאו קליפ
הווידאו הקליפ הרשמי של "Vegas" פורסם ב-2 ביוני 2022. הוא בוים על ידי צ'יילד וכולל הופעת אורח של שונקה דוקורה, המגלמת את ביג מאמא ת'ורנטון ב"אלביס".

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים על אלביס פרסלי
קטגוריה:שירים על לאס וגאס
קטגוריה:שירים על מוזיקאים
קטגוריה:סינגלים בהוצאת RCA רקורדס
קטגוריה:סינגלים בהוצאת קימוסבי רקורדס
I Like You (A Happier Song)

"****" (בעברית: "**אני אוהב/ת אותך (שיר שמח)**") הוא שיר שהוקלט על ידי הראפר האמריקאי פוסט מאלון, בהשתתפות הראפרית והזמרת-יוצרת האמריקאית דוג'ה קאט. הוא יצא לאור ב-7 ביוני 2022 כסינגל השלישי מתוך אלבום האולפן הרביעי של מאלון, *[[Twelve Carat Toothache]]* (2022).

השיר הגיע למקום השלישי במצעד הבילבורד הוט 100.

## תיאור
"" הוא שיר פופ, R&B ופופ-ראפ, שהושווה לדואט שהוציא מאלון בעבר ביחד עם הזמר-יוצר הקנדי ג'סטין ביבר. מבחינה לירית, השיר עוסק במושא אהבה ובמאבקים פנימיים שלהם בנוגע לכך. עם זאת, ספג מאלון ביקורת שלילית על כך שהוא השתמש בליריקה שנויה במחלוקת.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-70 מיליון השמעות.

## מיקומי שיא

### מצעדי סוף שנה

## פרסים ומועמדויות

## קישורים חיצוניים

## הערות שוליים

קטגוריה:שירי פוסט מאלון
קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים שנכתבו על ידי לואי בל
קטגוריה:שירים שהופקו על ידי לואי בל
קטגוריה:סינגלים בהוצאת ריפבליק רקורדס
יוני וולף

**ג'ונת'ן אברם "יוני" וולף** (נולד ב-30 באפריל 1979) הוא מוזיקאי היפ הופ אלטרנטיבי ואינדי רוק וממקימי חברת התקליטים "אנטיקון". בשנים 1997–2004 וולף פרסם מוזיקה תחת שם הבמה **Why?**. ב-2004 הוא העביר את השם הנ"ל ללהקה החדשה שהקים. מנקודה זו ואילך הוא נודע כיוני וולף בעבודת הסולו שלו.

לפני הקמת Why? ב-2004, וולף היה חבר בהרכבים רבים אחרים, כולל צמד האינדי רוק Hymie's Basement, הרכב ההיפ הופ הנסיוני Clouddead וצמד ההיפ הופ האלטרנטיבי Reaching Quiet.
## ביוגרפיה
וולף נולד בעיר סינסינטי אשר במדינת אוהיו, להורים יהודים משיחיים. טרם שנתו הראשונה בבית הספר התיכון החל וולף בהתנסויות מוזיקליות עם טייפ ארבעה ערוצים ישן, ובהמשך גם התנסה בראפ, בתיפוף ובכתיבת שירה.

ב-1997 פגש וולף את הראפר Doseone שאיתו הקים הרכב אלתור בשם Apogge. שיתוף הפעולה בין השניים המשיך לאורך שנים רבות. ב-1998 שחררו השניים אלבום תחת השם Greenthink. ב-1999 הם שחררו אלבום נוסף. לאחר מכן שינו את שם ההרכב לClouddead, וצירפו אליו את המפיק Odd Nosdam. באותה השנה שחרר וולף את אלבום הסולו הראשון שלו תחת השם Why?, שכותרתו Part Time People Cage... or Part Time Key?. בשנת 2000 שחררו Clouddead מספר סינגלים שב-2001 אוחדו ופורסמו כאלבום הבכורה של ההרכב.

לאחר פרסום אלבומו Oaklandazulasylum ב-2003, קיבץ וולף סביבו מספר נגנים, ובניהם אחיו ג'וזיה, לצורך הקמת להקה חדשה. הוחלט שהשם Why?, שעד אותה נקודה שימש את וולף כשם במה, יהיה מעתה שמה של הלהקה. ב-2005 Why? שחררו את אלבום הבכורה שלהם,Elephant Eyelash. האלבום סטה במובהק מסגנונו של וולף כאומן סולו.

הלהקה פרסמה אלבום שני בשם Alopecia ב-2008 וב-2009 אלבום נוסף שנקרא Eskimo Snow. ב-2012 הם שחררו את אלבומם הרביעי שנקרא Mumps, Etc.

וולף מרבה לשתף פעולה עם הראפר דייוויד כהן, הידוע בכינויו סרנגטי. וולף הפיק שניים מאלבומיו של כהן. ב-2016 הוציאו וולף וכהן אלבום משותף שנקרא Testarossa. ב-2017 שחררה Why? אלבום חמישי ששמו Moh Lkean וב-2019 אלבום נוסף: AOKOHIO.

וולף מקליט ומפרסם פודקאסט, ששמו The Wandering Wolf.

## קישורים חיצוניים
* 

קטגוריה:זמרים אמריקאים
קטגוריה:אמריקאים שנולדו ב-1979
Rainbows

***Rainbows*** (בעברית: **קשתות בעננים**) הוא אלבום האולפן החמישי של הזמרת-יוצרת הרומניה אלכסנדרה סטאן. הוא יצא לאור ב-29 באפריל 2022 בהוצאת חברת התקליטים יוניברסל מיוזיק רומניה. את האלבום הוציאו על גבי תקליטורים ובפורמטים דיגיטליים במטרה לעזור בקידום שלו ברחבי העולם.

מתוך האלבום יצאו שמונה סינגלים בסך הכול, ביניהם: "I Think I Love It" ו-"Obsesii" שזכו להצלחה כאשר יצאו בין 2019–2020.

## רשימת רצועות

## קישורים חיצוניים

## הערות שוליים

קטגוריה:אלבומי אלכסנדרה סטאן
קטגוריה:אלבומים באנגלית
קטגוריה:אלבומי חברת יוניברסל מיוזיק רומניה
Yummy Yummy Love

"**Yummy Yummy Love**" הוא סינגל שהוקלט על ידי להקת בנות הקיי-פופ הדרום קוריאנית מומולנד, ביחד עם הזמרת-יוצרת הדומיניקנית נאטי נטשה. הוא יצא לאור ב-14 בינואר 2022, על ידי חברת התקליטים MLD אנטרטיינמנט, כסינגל שלא מתוך אלבום.

השיר הגיע למקום ה-45 במצעד הסינגלים של מקסיקו.

## רקע וכתיבה
השיר נכתב על ידי קאצי אופיה, אלן ברג, ג'ונתן גוסמרק, לודוויג אוורס וקיפ-אינ-טאץ'. לקראת סוף שנת 2021, הוציאה נטשה את "Arrebatá" כסינגל האחרון מתוך אלבום האולפן השני שלה, *[[Nattividad]]*, ולצד זה הוכרז כי היא ולהקת קיי-פופ דרום קוריאנית יוציאו שיתוף פעולה יחד. בהמשך לכך, נודע כי מומולנד ונטשה יוציאו את "Yummy Yummy Love".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.

## וידאו קליפ
הווידאו קליפ הרשמי של השיר פורסם ב-14 בינואר 2022 בערוץ היוטיוב הרשמי של חברת התקליטים MLD אנטרטיינמנט. בתחילתו, ניתן לראות את אחת מחברות הלהקה מתהלכת ומסתכלת אחורה. בהמשך, מוצגות שאר חברות הלהקה ובהמשך גם נטשה, שמבצעת את קטע השירה שלה.

נכון ליוני 2022 עומד מונה הצפיות של הקליפ על למעלה מ-35 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים באנגלית
קטגוריה:שירי אהבה
City of Gods

"**City of Gods**" (בעברית: "**עיר האלים**") הוא סינגל שהוקלט על ידי הראפר האמריקאי פאביו פוריין, בהשתתפות אלישה קיז והראפר קניה וסט. הוא יצא לאור ב-11 בפברואר 2022, על ידי חברות התקליטים ריץ' פיש וקולומביה רקורדס, כסינגל הראשון מתוך האלבומים *[[Donda 2]]* ו-**.

השיר הגיע למקום הרביעי במצעד הסינגלים של ניו זילנד.

## רקע וכתיבה
השיר נכתב על ידי מקסי לי רייליס III, וסט, אלן לופז, אנדרו טאגרט, אסווד אסיף, בריטאני אמראדיו, כריסטיאן דייסוס טיידה, דוויין אברנתי ג'וניור, המזל דוויק האמל, מאליק פיפר, מארק ויליאמס, מייק דין וראול קובינה והופק על ידי AyoAA, המז, וסט, ליל נאב, אויבולטה, הצ'יינסמוקרס, טוויק טיון. זהו שיתוף הפעולה השני של וסט עם פוריין, כשהראשון הוקלט ב-2021 עבור האלבום *[[Donda]]*. ב-7 באפריל 2022 פרסם וסט גרסת סולו של השיר בשם "City of Gods (Part II)".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-66/5 מיליון השמעות.

## וידאו קליפ
הווידאו קליפ הרשמי של פורסם ב-18 בפברואר 2022, שבוע לאחר צאת השיר, בערוץ היוטיוב של פאביו פוריין. נכון ליוני 2022 עומד מונה הצפיות של הקליפ על למעלה מ-17 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אלישה קיז
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:שירי מוזיקת דריל
קטגוריה:שירים על אלוהים
קטגוריה:שירים על ניו יורק
קטגוריה:סינגלים בהוצאת קולומביה רקורדס
Wow BB

"**Wow BB**" הוא סינגל שהוקלט על ידי הזמרת-יוצרת הדומיניקנית נאטי נטשה, ביחד עם הראפרים הדומיניקנים אל אלפא וצ'ימבלה. הוא יצא לאור ב-22 בפברואר 2022, על ידי חברות התקליטים סוני מיוזיק לטין ופינה רקורדס, כסינגל מתוך *[[Nasty Singles]]*. הוא נכתב על ידי נטשה, אל אלפא וצ'ימבלה והופק על ידי בי-ואן "אל פרודקטור דה אורו".

השיר הגיע למקום העשירי במצעד האיירפליי הלטיני.

## רקע וכתיבה
"Wow BB" נכתב על ידי נאטי נטשה, אל אלפא וצ'ימבלה והופק על ידי בי-ואן "אל פרודקטור דה אורו". לאחר שנטשה הוציאה עם להקת בנות הקיי-פופ הדרום קוריאנית מומולנד את "Yummy Yummy Love", הוחלט על שיתוף פעולה נוסף שהיא תוציא – הפעם, עם שני הראפרים אל אלפא וצ'ימבלה.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## וידאו קליפ
הווידאו קליפ הרשמי של השיר פורסם ב-23 בפברואר 2022 בערוץ היוטיוב הרשמי של נאטי נטשה בשידור חי. בתחילתו, ניתן לראות כמה בחורות לובשות בגדי ים כשהן נמצאות בתוך ג'קוזי. בהמשך לכך, מוצגת נטשה כשמשני צדדיה אל אלפא וצ'ימבלה. השלושה מבצעים את הבתים שלהם והקליפ ממשיך.

נכון ליוני 2022 עומד מונה הצפיות של הקליפ על למעלה מ-38 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Circles Around This Town

**Circles Around This Town** הוא שיר של זמרת הקאנטרי האמריקאית מארן מוריס. הוא נכתב על ידי מוריס, יחד עם בעלה ראיין הורד, ג'וליה מייקלס וג'ימי רובינס. הוא יצא לאור ב-7 בינואר 2022, כסינגל המוביל מתוך אלבום האולפן השלישי שלה, *[[Humble Quest]]*. השיר זכה לביקורות חיוביות מטעם מבקרי המוזיקה ברחבי העולם.

## רקע וכתיבה
אמרן מוריס הגיעה לראשונה לפריצת הדרך המסחרית שלה ב-2016 עם הסינגל "My Church". השיר עזר לה להשיג חוזה הקלטות במסגרתו הוציאה אלבום (*[[Hero (אלבום של מארן מוריס)|Hero]]*) שהנפיק להיטי קאנטרי נוספים. היא זכתה להצלחה עם עוד כמה סינגלים נוספים שהוציאה במהלך הקריירה שלה. מוריס כתבה את "Circles Around This Town" כהכנה לאלבום האולפן הבא שלה. הוא הולחן עם ראיין הורד וג'וליה מייקלס במהלך סתיו 2020 בתקופה "חסרת השראה עמוקה", לדברי מוריס. זו הייתה אחת הפעמים הראשונות שלה שהיא כתבה שיר לבדה, בעקבות מגפת הקורונה שיצרה ריחוק חברתי. לדברי מוריס, היא התקשתה בכתיבת שירים היעדר מקומות פתוחים שהיא יכלה לשהות בהם.

הקונספט של השיר מבוסס על המסע של מוריס בעולם הקאנטרי. הוא מתאר את מעברה לנאשוויל, טנסי וחתימתה על חוזה ההקלטות עם קולומביה נאשוויל. "אני מקווה שכאשר מאזינים ישמעו את זה, הם יוכלו לשמוע קצת את עצמם בסיפור הזה, על אף שהוא שלי", אמרה מוריס בריאיון ל-*CMT*. הרצועה הוקלטה ביחד עם המפיק המוזיקלי גרג קורסטין. "הייתי צריכה להקליט את השיר הזה כדי לחלץ את עצמי מהשעמום המוזר והדיכאון שאני חושבת שלכל בן אנוש על הפלנטה הזו היה במהלך השנתיים האחרונות", הסבירה.

## וידאו קליפ
את הווידוא קליפ של "Circles Around This Town" ביים הארפר סמית'. הוא שאב השראה מקליפים של אמני קאנטרי משנות התשעים. לדברי מוריס, היא העריכה את האסתטיקה של הקליפים מאותו העשור. "תמיד קיבלתי השראה כל כך מהצבעים התעשייתיים והמנופחים של קליפים משנות התשעים, אז [הבמאי] הארפר סמית' ואני רצינו שהאסתטיקה של הקליפ הזה תשקף את הגישה המגורענת הזו שהייתה נפוצה באותה העת. הגיבורות שלי מאותה התקופה הן: שריל, פיונה ואלאניס".

בקליפ מופיעה ריבה מקנטייר, והוא הוקרן בבכורה עולמית באותו היום בו הופץ הסינגל.

## מיקומי שיא

## קישורים חיצוניים

## הערות שוליים

קטגוריה:שירי מארן מוריס
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי מארן מוריס
קטגוריה:שירים שהופקו על ידי גרג קורסטין
קטגוריה:שירים על בדידות
קטגוריה:שירים על דכדוך
קטגוריה:שירים על טנסי
קטגוריה:שירים על מגפת הקורונה
קטגוריה:שירים על מוזיקת קאנטרי
The Silver Lining: The Songs of Jerome Kern

***The Silver Lining: The Songs of Jerome Kern*** (בעברית: **הצד החיובי: השירים של ג'רום קרן**) הוא אלבום האולפן ה-58 של זמר הג'אז טוני בנט, בהשתתפות ביל צ'ארלפ. את האלבום הוציאה לאור ב-25 בספטמבר 2015 חברות התקליטים קולומביה ו-MGM. הוא כולל ארבעה עשר שירים שהלחין ג'רום קרן, בהשתתפות ביל צ'ארלפ (פסנתר), פיטר וושינגטון (בס), קני וושינגטון (תופים) ורנה רוזנס (פסנתר).

*The Silver Lining: The Songs of Jerome Kern* הגיע לראש מצעד אלבומי הג'אז של הבילבורד ולמקום ה-89 בבילבורד 200. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי השנתי ה-58.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
Mayor Que Usted

"**Mayor Que Usted**" (בעברית: "**מבוגר/ת ממך**") הוא סינגל שהוקלט על ידי הזמרת-יוצרת הדומיניקנית נאטי נטשה, ביחד עם הראפר פוארטו ריקני דדי יאנקי והצמד הפוארטו ריקני ויסין ויאנדל. הוא יצא לאור ב-17 ביוני 2022, על ידי חברות התקליטים סוני מיוזיק לטין ופינה רקורדס, כסינגל מתוך *Nasty Singles*.

השיר הגיע למקום השמיני במצעד השירים הלטיניים הדיגיטליים.

## רקע וכתיבה
"Mayor Que Usted" נכתב על ידי רפאל פינה, די ג'יי לויאן, חאווייר סמפר, ויזי קינגז, סנטו ניניו, דדי יאנקי, נאטי נטשה, ויסין ויאנדל והופק על ידי רפאל פינה, די ג'יי לויאן, ממבו קינגז וסנטו ניניו. יאנקי שיתף פעולה עם נטשה בשנת 2022 כאשר הוציא את "Zona del Perreo" כחלק מאלבום האולפן השביעי והאחרון שלו, *Legendaddy*.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-4 מיליון השמעות.

## וידאו קליפ
קליפ המילים הרשמי של השיר פורסם ב-17 ביוני בערוץ היוטיוב הרשמי של נאטי נטשה בשידור חי.

נכון ליוני 2022 עומד מונה הצפיות של הקליפ על למעלה מ-7.7 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נאטי נטשה
קטגוריה:שירי דדי יאנקי
קטגוריה:שירים בספרדית
קטגוריה:שירים שנכתבו על ידי נאטי נטשה
קטגוריה:שירים על זקנה
קטגוריה:סינגלים בהוצאת סוני מיוזיק לטין
קטגוריה:סינגלים בהוצאת פינה רקורדס
Tony Bennett Celebrates 90

***Tony Bennett Celebrates 90*** (בעברית: **טוני בנט חוגג 90**) הוא אלבום ההופעה האחרון של זמר הג'אז האמריקאי טוני בנט. את האלבום הוציאה לאור ב-16 בדצמבר 2016 חברת התקליטים קולומביה רקורדס. בין האמנים שהשתתפו באלבום ניתן למנות את אנדראה בוצ'לי, מייקל בובלה, בילי ג'ואל, אלטון ג'ון, דיאנה קרול, ליידי גאגא, קיי די לאנג, קווין ספייסי וסטיבי וונדר. הוא זכה בפרס גראמי לאלבום הפופ הווקאלי העממי הטוב ביותר בטקס פרסי גראמי ה-60.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי הופעה של טוני בנט
קטגוריה:אלבומי הופעה באנגלית
קטגוריה:אלבומי ג'אז
קטגוריה:זוכי פרס גראמי לאלבום הפופ הווקאלי המסורתי הטוב ביותר
ולדמאר סירפינסקי

**ולדמאר סירפינסקי** (באנגלית: **Waldemar Cierpinski**; 3 באוגוסט 1950) הוא אתלט עבר מזרח גרמני ואלוף אולימפי (מונטריאול 1976 ומוסקבה 1980) בריצת מרתון.

## ביוגרפיה
ולדמאר סירפינסקי נולד בעיירה נויגאטרזלבן  שבסקסוניה-אנהלט (אז מזרח גרמניה כיום גרמניה) להורים ממוצא פולני. בנעוריו התאמן בריצת משוכות אולם ב-1974 עבר להתאמן בריצות מרתון.

הקריירה הספורטיבית של סירפינסקי החלה ב-1976 והסתיימה ב-1984 עם פרישתו מפעילות לאחר שלא הותר לו להשתתף באולימפיאדת לוס אנג'לס עקב החרם שהטילו מדינות הגוש הסובייטי על המשחקים. לאחר פרישתו פנה לעסוק באימון ספורטאים וצורף לוועד האולימפי הגרמני . כמו כן בבעלותו של סירפינסקי 2 חנויות לציוד ספורט. ב-1989 פרסם אוטוביוגרפיה.

## קריירה ספורטיבית
### 1976
#### אלוף אולימפי
באולימפיאדת מונטריאול זכה סירפינסקי במדליית זהב בריצת מרתון בשיא אולימפי של 2:09:55.0 שעות לפני פרנק שורטר מארצות הברית (2:10:45.8 שעות) וקרל ליסמונט  מבלגיה (2:11:12.6 שעות).

### 1978
באליפות אירופה באתלטיקה , שנערכה בפראג (צ'כוסלובקיה), הגיע למקום רביעי בריצת מרתון (2:12:20.0 שעות).

### 1980
#### אלוף אולימפי
באולימפיאדת מוסקבה זכה סירפינסקי במדליית זהב בריצת מרתון בתוצאה של 2:11:03.0 שעות לפני חרארד נייבור  מהולנד (2:11:20.0 שעות) וסטימקול דז'ומנזרוב  מרוסיה (2:11:35.0 שעות).

### 1983
באליפות העולם באתלטיקה, שנערכה בהלסינקי (פינלנד), זכה סירפינסקי במדליית ארד בריצת מרתון בתוצאה של 2:10:37.0 שעות אחרי רוברט דה קסטלה  מאוסטרליה (2:10:03.0 שעות) וקבדה באלצ'ה  מאתיופיה (2:10:27.0 שעות).

### 1984
סירפינסקי התאמן לקראת אולימפיאדת לוס אנג'לס כדי לזכות במדליית זהב שלישית אולם נאלץ לוותר על החלום בעקבות החרם שהטילו מדינות הגוש הסובייטי על המשחקים.

## פרשת הסמים בספורט

ב-1990 נחשפו מסמכי ארגון השטאזי המתייחסים לתמיכת מוסדרת של ממשלת מזרח גרמניה במתן סמים לספורטאיה כשבין הספורטאים שהופיעו ברשומות היה גם סירפינסקי. בעקבות גילוי זה דרשו מספר ספורטאים שהשתתפו באולימפיאדת מונטריאול (וביניהם פרנק שורטר, שירלי בבשוף ואחרים) לשלול את המדליות בהן זכו הספורטאים המזרח גרמנים באולימפיאדה זו אולם הדרישה לא נענתה.

## ספריו
* ולדמאר סירפינסקי, וולקר קלוגר, **[https://www.amazon.de/Meilenweit-bis-Marathon-Waldemar-Cierpinski/dp/3328003657 Meilenweit bis Marathon]**, האוטוביוגרפיה של ולדמאר סירפינסקי, הוצאת אמאזון, 1989

## משפחתו
סירפינסקי נישא למריטה פוליץ (Maritta Politz) ולזוג נולד בן אחד (פאליק) שעוסק גם הוא בריצת מרתון ואף זכה במרתון מינכן  ב-2007.

## קישורים חיצוניים

* 
* ולדמאר סירפינסקי והמרתון באולימפיאדת מונטריאול, באתר espn.com, תאריך 25 באוגוסט 2008
* ולדמאר סירפינסקי, באתר olympics.com
* 

## הערות שוליים

קטגוריה:אלופים אולימפיים: ריצת מרתון (גברים)
קטגוריה:רצי מרתון
קטגוריה:אתלטים באולימפיאדת מונטריאול (1976)
קטגוריה:אתלטים באולימפיאדת מוסקבה (1980)
קטגוריה:אלופים אולימפיים גרמנים: אתלטיקה
קטגוריה:גרמנים שנולדו ב-1950
סבסטיאן לקורני

**סבסטיאן לקורני** (בצרפתית: **Sébastien Lecornu**; נולד ב-11 ביוני 1986) הוא פוליטיקאי צרפתי המכהן כראש ממשלת צרפת מאז ספטמבר 2025. טרם כך, שימש כשר הכוחות המזוינים, כשר המושבות שמעבר לים וכשר הרשויות המקומיות.

## ביוגרפיה
לקורני נולד באובון ב-11 ביוני 1986. הוא למד באוניברסיטת פנתאון-אסאס, וב-2002 הצטרף למפלגת האיחוד למען תנועה עממית. ב-2005 החל לעבוד כעוזר פרלמנטרי עבור חבר האספה הלאומית פרנק גילאר. באותה תקופה הוא היה העוזר הפרלמנטרי הצעיר ביותר באספה הלאומית. ב-2008 הוא הפך ליועצו של השר לענייני אירופה ברונו לה מר.

ב-5 באפריל 2014 נבחר לקורני לראש עיריית ורנון. בבחירות המקומיות ב-2015 הוא נבחר כחבר מועצה של קנטון ורנון, ולפיכך פרש מתפקיד ראש העירייה ב-4 בדצמבר של אותה שנה. ב-21 ביוני 2017 הוא מונה למזכיר המשרד למעבר אקולוגי. ב-31 באוקטובר של אותה שנה נפתח נגדו הליך משמעתי אשר בסופו הודח מחברותו במפלגת הרפובליקנים. בעקבות כך, הוא הצטרף למפלגת הרפובליקה בתנועה! בהנהגת עמנואל מקרון.

ב-16 באוקטובר 2018 הוא מונה בידי מקרון לשר הרשויות המקומיות. ב-14 בינואר 2019 הוא מונה יחד עם עמנואל ורגון לעמוד בראש "הדיון הלאומי הגדול" שנפתח במטרה לסיים את מחאת האפודים הצהובים. ב-6 ביולי 2020 הוא מונה לשר הטריטוריות שמעבר לים. בתקופה זו הוא נאלץ לטפל במשבר שנסוב סביב הטיפול הכושל של ממשלת צרפת במגפת הקורונה בגוואדלופ. הוא אף הצהיר שצרפת תהיה מוכנה לשקול להעניק אוטונומיה לגוואדלופ.

ב-20 במאי 2022 הוא מונה לשר הכוחות המזוינים. ב-9 בספטמבר 2025, לאחר קריסת ממשלתו של פרנסואה ביירו, מינה אותו הנשיא עמנואל מקרון לראש הממשלה. בכך היה לקורני לראש הממשלה החמישי תוך שנתיים בלבד. ב-6 באוקטובר, פחות מחודש לאחר כניסתו לתפקיד ויממה אחת בלבד לאחר הצגת ממשלתו, התפטר לקורני מתפקידו. משך מספר ימים שימש כראש ממשלת מעבר וב-10 באוקטובר מינה אותו מקרון מחדש לתפקיד.

## קישורים חיצוניים

## הערות שוליים

קטגוריה:שרי הגנה
קטגוריה:שרי ממשלת צרפת
קטגוריה:פוליטיקאים צרפתים
קטגוריה:בוגרי אוניברסיטת פריז
קטגוריה:צרפתים שנולדו ב-1986
יעל ברון-פיבה

**יעל ברון-פיבה** (בצרפתית: **Yaël Braun-Pivet** נולדה ב-7 בדצמבר 1970) היא פוליטיקאית יהודיה צרפתית. מכהנת כיושבת ראש האספה הלאומית, האישה הראשונה המכהנת בתפקיד זה. נבחרה מטעם מחוז הבחירה החמישי של איבלין. שימשה גם לתקופה קצרה כשרת הטריטוריות שמעבר לים.

## קורות חיים
יעל ברון-פיבה נולדה בנאנסי ב-7 בדצמבר 1970. היא נצר למשפחה יהודית שעזבה את פולין בשנות ה-30 של המאה ה-20 והתיישבה בנאנסי. למרות שלמדה בבית ספר יהודי בשטרסבורג, כיום היא אינה מעמידה במרכז זהותה את היותה יהודיה, אולם היא חוגגת חגים יהודיים עם משפחתה.

ברון-פיבה נבחרה לראשונה כחברת האספה הלאומית מטעם מחוז הבחירה החמישי של איבלין ב-21 ביוני 2017. מיד לאחר מכן היא מונתה ליו"ר ועדת התחיקה של האספה. החל מיולי 2018 היא עמדה גם בראש ועדת החקירה הפרלמנטרית לפרשת בנלה. בספטמבר של אותה שנה היא הגישה את מועמדותה לתפקיד יו"ר האספה הלאומית. היא פרשה מהמרוץ בשלב מוקדם והעבירה את תמיכתה לרישאר פרן.

בפברואר 2021 קיבלה ברון-פיבה אי-מייל עם עלבונות אנטישמיים. בעקבות האירוע, האספה הלאומית כולה התאחדה באופן חריג בהבעת תמיכה בה. התובע הכללי של צרפת פתח בחקירה בעקבות האירוע.

ב-20 במאי 2022 מונתה באופן זמני לתפקיד שרת הטריטוריות שמעבר לים. היא סיימה את תפקידה ב-25 ביוני 2022.

ב-28 ביוני 2022 התמודדה לתפקיד יו"ר בית הנבחרים הצרפתי ונבחרה לכהן בתפקיד. היא האישה הראשונה המכהנת בתפקיד זה.

ב-18 ביולי 2024 התמודדה בשנית לתפקיד יו"ר בית הנבחרים ונבחרה לכהונה שנייה בתפקיד.

## חיים אישיים
ברון-פיבה נשואה ואם לחמישה ילדים.

## קישורים חיצוניים

* 

## הערות שוליים

קטגוריה:שרי ממשלת צרפת
קטגוריה:יושבי ראש האספה הלאומית (צרפת)
קטגוריה:יהודים חברי הפרלמנט הצרפתי
קטגוריה:פוליטיקאים יהודים צרפתים
קטגוריה:שרות ממשלה
קטגוריה:פוליטיקאיות צרפתיות
קטגוריה:צרפתים שנולדו ב-1970
קטגוריה:צרפתיות שנולדו ב-1970
באה אליכם

"**באה אליכם**" הוא שיר של הזמרת הישראלית מירי מסיקה, שיצא לאור באוגוסט 2005. זהו שירה החמישי מתוך אלבום הבכורה שלה, מירי מסיקה (2005). השיר נכתב והולחן בידי דידי שחר והופק בידי אורי זך.

השיר צעד שישה שבועות רצופים במצעד ההשמעות של רשת ג', ובמשך חמישה שבועות רצופים נמצא בראש המצעד. השיר הגיע למקום התשיעי במצעד השנתי של גלגלצ, ובמצעד השנתי של ynet הוא הגיע למקום השישי.

## גרסאות כיסוי
*בשנים האחרונות ביצעה השחקנית גלית גיאת את השיר במסגרת הופעותיה.

## קישורים חיצוניים

* 

## הערות שוליים

קטגוריה:שירי מירי מסיקה
קטגוריה:שירים בעברית
קטגוריה:שירים שנכתבו על ידי דידי שחר
קטגוריה:שירים שהולחנו על ידי דידי שחר
קטגוריה:שירים שהופקו על ידי אורי זך
קטגוריה:שירים על ילדים
קטגוריה:סינגלים בהוצאת הד ארצי
קטגוריה:סינגלים בהוצאת עננה
עמק הורסשו (אנטארקטיקה)

**עמק הורסשו** (באנגלית: **Horseshoe Valley**) הוא עמק גדול המכוסה קרח המצוי בחלקו הדרומי של רכס הריטג' בהרי אלזוורת' בארץ אלזוורת' שבאנטארקטיקה. הרכס גובל בברכסי הגבעות גבעות אינדפנדנס, גבעות מארבל, גבעות ליברטי, וגבעות אנטרפרייז; הרכסים מקיפים את העמק בצורת פרסה.

## היסטוריה
### מקור השם

שם העמק הוצע על ידי משלחת חקר הרי אלזרוות' (Ellsworth Mountains Party), מטעם אוניברסיטת מינסוטה הממוקמת במיניאפוליס ובסיינט פול שבמדינת מינסוטה בארצות הברית, אשר חקרה את האזור בעונת המחקר (הקיץ האנטארקטי) 1962 – 1963.

השם תיאורי, ומתאר את צורת העמק.

באנגלית "הורשו" משמע "פרסה".

המשלחת דיווחה כי השמש נמצא בשימוש נרחב, על ידי טייסי צי ארצות הברית הפועלים באזור.

הורסשו
קרני צ'וקוואמקה

**קרני צ'יבוז צ'וקוואמקה** (באנגלית: **Carney Chibueze Chukwuemeka;** נולד ב־20 באוקטובר 2003) הוא כדורגלן אנגלי-אוסטרי המשחק בעמדת הקשר בבורוסיה דורטמונד מהבונדסליגה ובנבחרת אוסטריה.

## קריירה
### קריירת מועדונים
צ'וקוואמקה הצטרף לאקדמיה של אסטון וילה מהאקדמיה של נורת'המפטון טאון במרץ 2016. הוא חתם על החוזה המקצועי הראשון שלו באסטון וילה ביולי 2020.

צ'וקוואמקה ערך את הופעת הבכורה שלו בקבוצה הבוגרת ב-19 במאי 2021 בניצחון 1–2 על טוטנהאם הוטספר. במאי 2021 נבחר לשחקן העונה באקדמיה של אסטון וילה לעונת 2020/2021.

ב-2 באוגוסט 2022 צ׳לסי ואסטון וילה הודיעו על סיכום העברתו של צ׳וקוואמקה תמורת 20 מיליון יורו, ב-4 באוגוסט 2022 חתם רשמית בצ׳לסי לשש שנים.

ב-3 בפברואר 2025 הושאל צ'וקוואמקה לבורוסיה דורטמונד עד לסיום עונת 2024/2025 עם אופציה לרכישה בסיום תקופת ההשאלה. באוגוסט 2025 מימשה בורוסיה דורטמונד את אופציית הרכישה.

### קריירת בינלאומית
צ'וקוואמקה היה זכאי לשחק בנבחרות של אנגליה, ניגריה ואוסטריה, כיוון שנולד באוסטריה להורים ניגרים וגדל באנגליה. 

לאחר שערך שתי הופעות בנבחרת אנגליה עד גיל 17, ב-29 במרץ 2021 הוא ערך את הופעת הבכורה שלו בנבחרת עד גיל 18. ב-2 בספטמבר 2021 הוא ערך את הופעת הבכורה שלו בנבחרת עד גיל 19.

בבמרץ 2026 בקשתו של צ'וקוואמקה לעבור לייצג את נבחרת אוסטריה אושרה על ידי פיפ"א, ב-27 במרץ 2026 ערך את הופעת הבכורה שלו בנבחרת אוסטריה ואף כבש שער בכורה בניצחון 5–1 של אוסטריה על גאנה במסגרת משחק ידידות.

## חיים אישיים
אחיו הגדול, קיילב צ'וקוואמקה, הוא כדורגלן מקצועי גם כן.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני אסטון וילה
קטגוריה:כדורגלני צ'לסי
קטגוריה:כדורגלני בורוסיה דורטמונד
קטגוריה:כדורגלני נבחרת אוסטריה
קטגוריה:אנגלים שנולדו ב-2003
קטגוריה:אוסטרים שנולדו ב-2003
מיקלסן

קטגוריה:שמות משפחה דניים
קטגוריה:שמות משפחה פטרונימיים
קטגוריה:שמות משפחה המבוססים על השם מיכאל
מינצ'ו נייצ'ב

**מינצ'ו קולב נייצ'ב** (בבולגרית: **Минчо Колев Нейчев**; 4 באפריל 1887, סטארה זאגורה, נסיכות בולגריה – 11 באוגוסט 1956, סופיה, הרפובליקה העממית של בולגריה) היה פוליטיקאי ומשפטן בולגרי, אשר בין השנים 1947–1950 כיהן כנשיא מועצת האספה הלאומית של הרפובליקה העממית של בולגריה, ובין 1950–1956 כיהן כשר החוץ.

## קורות חייו
מינצ'ב נולד בסטארה זאגורה. הוא רכש השכלה אקדמית במשפטים בשווייץ ותואר דוקטור. עם תום לימודיו שב לעיר הולדתו ועסק בעריכת דין. ב-1920 הצטרף למפלגה הקומוניסטית. ב-1923, לאחר דיכוי ההתקוממות הקומוניסטית בבולגריה נעצר ונכלא למשך מספר חודשים. בין 1941–1943 נכלא במחנה מעצר ולאחר שחרורו הצטרף לחזית המולדת של בולגריה. ב-1944, לאחר ההפיכה שהפילה את הממשל המלוכני, מונה לשר המשפטים בממשלתו של קימון גאורגייב, ובשלהי 1946 מונה למספר חודשים לשר החינוך של בולגריה.

ב-1945 מונה לחבר בוועד המרכזי של המפלגה הקומוניסטית וב-1949 מונה לחבר בפוליטביורו. נייצ'ב נחשב לסטליניסט והיה מקורב מאוד לוולקו צ'רבנקוב. בין 1947 - 1950 כיהן כנשיא מועצת האספה הלאומית, ובין 1950 - 1956 כיהן כשר החוץ של בולגריה. לאחר שוולקו צ'רבנקוב התפוטר מתפקיד ראש הממשלה, הודח נייצ'ב מהפוליטביורו אך נותר בתפקיד שר החוץ עד למותו.

## קישורים חיצוניים

## הערות שוליים

קטגוריה:פוליטיקאים בולגרים
קטגוריה:שרי החוץ של בולגריה
קטגוריה:משפטנים בולגרים
קטגוריה:שרי המשפטים של בולגריה
קטגוריה:קומוניסטים בולגרים
קטגוריה:ילידי 1887
קטגוריה:נפטרים ב-1956
צוות פרל

**צוות פרל** הוא צוות ישראלי המתחרה במרוצי ראלי רייד בקטגוריית הסייד-ביי-סייד (SSV). הצוות הוקם על ידי דני פרל, המשמש כנהג, ובנו, עומר, המשמש כמנהל הקבוצה. הצוות התחרה במרוצים רבים ברחבי העולם ביניהם ראלי דקאר, ראלי מרוקו וראלי אבו דאבי.

## היסטוריה
הצוות הוקם בשנת 2010 והחל להתחרות במרוצים שונים. בשנת 2015 יצא הצוות למרוץ בינלאומי ראשון והתחרה בראלי יוון. דני ולצידו הנווט איתי מולדבסקי סיימו את המרוץ במקום השלישי בקטגוריית הרייזרים (מקום 21 בדירוג הכללי). הצמד חזר להתחרות במרוץ גם בשנתיים הבאות והגיע לפודיום. בנוסף התחרו פעמיים בראלי הלאס (HELLAS), שהתקיים גם הוא ביוון וגם בו הגיעו לפודיום.

בשנת 2018 התחרו דני ומולדובסקי בראלי אבו דאבי למרות שבאותם ימים איחוד האמירויות הערביות לא קיימה יחסים רשמיים עם מדינת ישראל, הצוות הוזמן על ידי מועדון המכוניות של איחוד האמירויות, שבראשו עמד מוחמד בן סוליים (בהמשך התמנה לנשיא הפדרציה הבינלאומית לרכב (FIA)). ההשתתפות הצריכה התערבות מיוחדת של משרדי ממשלה, שסייעו בקבלת האישורים לכניסה למדינה. בסופו של דבר, הצוות נכנס למדינה עם דרכון ישראלי, אך נאלץ להתחרות תחת דגל מקומי. השניים סיימו את המסלול באורך 1,300 ק"מ תחרותיים במקום ה-26.

באפריל 2019 התחרו דני ועומר בראלי מרוקו, יחד עם שמונה צוותים ישראליים נוספים. בסיום המרוץ קבעו את התוצאה הטובה ביותר מבין הצוותים הישראליים: מקום 19 מתוך 54 צוותים שסיימו את המרוץ.

בשנת 2021 התחרה הצוות בראלי דקר שהתקיים בערב הסעודית, מדינה נוספת שבאותו הזמן לא קיימה יחסים רשמיים עם מדינת ישראל. הצוות היה אחד משני צוותים ישראלים שהשתתפו בתחרות (לצד הצוות של אביב קדישאי). דני, יחד עם דני גוטליב בנווט, התחרו תחת דגל בלגיה. יומיים לפני סיום המרוץ התהפכו השניים לקראת סיומו של היום. כתוצאה מההתהפכות התפרקו שני גלגלים של הרכב והרכב נחת הפוך בתוך אמבטיית חול בתחתית דיונה. לאחר שהצליחו להפוך את הרכב, החליפו גלגל אחד תקין וגלגל נוסף עם תקר וכך הגיעו אל נקודת הסיום. בעקבות הענישה בתוספת זמן סיימו את המרוץ במקום הארבעים מתוך 46 צוותים בקטגוריה.

## קישורים חיצוניים
* 

## הערות שוליים

קטגוריה:ישראל: ספורט מוטורי
קטגוריה:נהגי מכוניות מרוץ ישראלים
גארן בודיאן

**גארן בודיאן** (בוולשית: **Garn Boduan**) היא פסגה ומבצר גבעה מתקופת הברזל המצוי סמוך לעיירה נווין, בחצי האי ל'ין שבמחוז גוויניד', צפון-מערב ויילס.

מבצר הגבעה גארן בודיאן נחשב לאחד ממבצרי הגבעה הגדולים ביותר ברחבי האיים הבריטים וכולל עדויות לכ-170 בתי אבן עגולים, על שטח של בערך 512 מטר (צפון-דרום) על כ-384 מטר (מזרח-מערב). משמעות השם היא מבנה האבן ("גארן"; Garn) של ביאן ("בודיאן"; Boduan, ביתו של ביאן), משמעות שנובעת ככל הנראה מהדמות המיתולוגית של ביאן ששכן באזור במאה ה-7 לספירה.

הפסגה במרכז האתר, בגובה 279 מטר מעל לפני הים, כוללת יסודות אבן של מבנה מרכזי גדול דמוי מבצר מלבני המתוארך למאה ה-7, כאשר שאר האתר כולל יסודות אבן של כ-100 בתים עגולים המאפיינים את אופי הבנייה בתקופה התרום-רומית. אוכלוסיית האתר בשיאו מוערך לעד כ-400 תושבים, הארכאולוג לזלי אלקוק העריך בפרסום מ-1965 שהאתר שימש כמושב קבע (עיירת מבצר גבעה) משום גודל האתר וצפיפות הבתים בו, הערכה שמתנגשת עם תפיסתו המקובלת שאתרים שהוקמו על פסגות לא שימשו להתיישבות קבע. בדומה לטרר קיירי הסמוכה, גארן בודירן שוכנת בתחומי שבט הגנגני הקלטי, שייתכן וקשור לשבט קלטי בעל אותו השם באירלנד הסמוכה.

## תמונות

Copa Garn Boduan.jpg|מבט ממעל לפסגת הגבעה
Garn Boduan Hillfort - geograph.org.uk - 276317.jpg|חלק מחומת האבן המקיפה את המתחם
The western slopes of Garn Boduan from the A497 - geograph.org.uk - 667037.jpg|פסגת גארן בודיאן מכיוון מערב


## ראו גם
* טרר קיירי - מבצר גבעה סמוך הדומה בתקופתו וצורתו.

## קישורים חיצוניים

* אודות האתר מתוך אתר vocalwales.medium.com.
* אודות המבצר באתר 'ארכיון האתרים הלאומי של ויילס'.
* אודות האתר ומסלולי הטיול סביבו באתר Snowdonia Classic Campers.

קטגוריה:גוויניד'
גארן בודיאן
קטגוריה:ויילס: מבצרי גבעה
קטגוריה:חצי האי ל'ין
קטגוריה:הממלכה המאוחדת: הרים
קטגוריה:ויילס: אתרים ארכאולוגיים